CELEX: 32014D0103
Language: da
Date: 2014-02-19 00:00:00
Title: 2014/103/FUSP: Den Udenrigs- og Sikkerhedspolitiske Komités afgørelse EUFOR RCA/1/2014 af 19. februar 2014 om udnævnelse af den øverstbefalende for EU-styrken i Den Europæiske Unions militæroperation i Den Centralafrikanske Republik (EUFOR RCA)

22.2.2014   
            
            
               DA
            
            
               Den Europæiske Unions Tidende
            
            
               L 54/18
            
         
      DEN UDENRIGS- OG SIKKERHEDSPOLITISKE KOMITÉS AFGØRELSE EUFOR RCA/1/2014
   af 19. februar 2014
   om udnævnelse af den øverstbefalende for EU-styrken i Den Europæiske Unions militæroperation i Den Centralafrikanske Republik (EUFOR RCA)
   (2014/103/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse 2014/73/FUSP af 10. februar 2014 om Den Europæiske Unions militæroperation i Den Centralafrikanske Republik (EUFOR RCA) (1), særlig artikel 5, og
   ud fra følgende betragtninger:
   
               (1)
            
            
               I henhold til artikel 5 i afgørelse 2014/73/FUSP bemyndigede Rådet Den Udenrigs- og Sikkerhedspolitiske Komité til at træffe afgørelser om at udnævne den øverstbefalende for EU-styrken for EUFOR RCA.
            
         
               (2)
            
            
               Den øverstbefalende for EU-operationen har indstillet brigadegeneral Thierry LION som øverstbefalende for EU-styrken for EUFOR RCA.
            
         
               (3)
            
            
               EU's Militærkomité støtter denne indstilling.
            
         
               (4)
            
            
               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —
            
         VEDTAGET DENNE AFGØRELSE:
   Artikel 1
   Brigadegeneral Thierry LION udnævnes herved til øverstbefalende for EU-styrken i Den Europæiske Unions militæroperation i Den Centralafrikanske Republik (EUFOR RCA).
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 19. februar 2014.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
         
            Formand
         
      
   
   
      (1)  EUT L 40 af 11.2.2014, s. 59.